SAN FERNANDO CITY, La Union - Dagus met laeng a nagsubli ti normal nga operasyon ti Luzon grid kalpasan a naaddaan daytoy iti disturbance gapu iti panagkurang ti suplay iti Malampaya Natural Gas pant.
Immuna iti daytoy, imbayug ti National Grid Corporation of the Philippines (NGCP) iti red alert ti ballaag idi kalman.
Gapu iti daytoy, nangitunda iti overloading ti dua a transformer ti Dasmarinas Substation a pagtataudan ti suplay ti Meralco.
Nupay kasta, kinuna ti NGCP a nagsublin iti 8,771 MW ti available capacity ti Luzon grid iti laksid ti 8,066 a demand wenno pagkasapulan iti suplay.
Kagiddan iti daytoy ket naibaba metten iti yellow alert status ti Luzon grid a dagus met laeng a nawaswas idi malem-kalman.
ilo_Latn ilo_Latn ilo_Latn ilo_Latn ilo_Latn